[{"text_idx": "#000005", "text": "Astelehenetik aurrera berriro jarriko da martxan Goiko Kalera sartzeko semaforoa"}, {"text_idx": "#000006", "text": "Zirkulazioari lotuta Udalak hartu dituen hainbat erabakiren ondorioz, nabarmen handitu da motordun ibilgailuen joan-etorria Goiko Kalean. Horrek arazo ugari sortzen ditu auzoan eta, arazo horiek konpontzeko, Hirigintza Batzordeak erabaki du berriro jartzea semaforoa Goiko Kalera sartzeko. Astelehenetik aurrera jarriko da martxan."}, {"text_idx": "#000007", "text": "Herriko Plaza oinezkoentzat egokitu denetik, ibilgailuen sarrera-irteera moilatik bideratu da. Baina alturagatik zubi azpitik pasatzen ez diren ibilgailuak Goiko Kaletik barrena joaten dira maiz. Horrez gain, Herriko Plaza edozein arrazoirengatik itxita dagoen egunetan, ibilgailu askok erabiltzen du Goiko Kalea herritik ateratzeko."}, {"text_idx": "#000008", "text": "Horrek arazo ugari eragiten ditu Goiko Kalean: ibilgailuen abiadura handiegia, oinezkoen eta bizilagunen segurtasuna bermatzeko zailtasunak, etengabeko zarata... Arazo horiei konponbidea emateko, semaforoa izango da astelehenetik aurrera Goiko Kaleko sarreran, Iturbide kalearen hasieran."}, {"text_idx": "#000009", "text": "1.- Semaforoa egunero egongo da martxan, baimenik ez duten ibilgailuak ez pasatzeko."}, {"text_idx": "#000010", "text": "2.- Semaforoak ez du barrerarik izango. Hartara, larrialdietan pasatzeko aukera izango dute anbulantziek, suhiltzaileek edo estutasunean dauden herritarrek."}, {"text_idx": "#000011", "text": "3.- Semaforoak matrikulak irakurriko ditu, pasatzea baimendu edo eragotzi aurretik. Alde Zaharrean erroldatutako ibilgailu guztiek izango dute baimena, baita berriki erroldatu direnek ere. Sistema automatikoki eguneratuko da."}, {"text_idx": "#000012", "text": "4.- Semaforoak pasatzen utziko die baldintza hauetakoren bat betetzen dutenei:"}, {"text_idx": "#000015", "text": "5.- Gainerako ibilgailu guztiei debekatu egingo zaie pasaera."}, {"text_idx": "#000016", "text": "Herritik ateratzeko, Ibai Ondo edo Txanka-Hondartza bidea erabili beharko dute guztiek.\nGoiko Kalera doazenek San Martin bidetik sartu ahal izango dute.\nSemaforoa gorrian pasatzen dutenei trafiko-ordenantza aplikatuko zaie eta 80 euroko isuna jasoko dute, seinalea ez errespetatzeagatik."}]